google/wiki40b huggingface dataset:
दिलीप २

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
दिल्ली विश्‍वविद्यालय

दिल्ली विश्वविद्यालय के प्रमुख महाविद्यालय

संबद्ध / घटक / मान्यता प्राप्त महाविद्यालय:

विश्वविद्यालय स्टेशन व CCTV चौक

यहां दिल्ली मेट्रो रेल की येलो लाइन शाखा का एक स्टेशन भी है। दिल्ली विश्वविद्यालय दिल्ली के रिंग मार्ग पर पड़ने वाला एक चौराहा है, जिसे गुरु तेगबहादुर मार्ग काटता है।
2004 कंट्रीवाइड क्लासिक

विजेता

टॉमी हास ने  निकोलस कीफर को 7-6(6), 6-4 से हराया।
सैद नगली

सैद नगली भारत के उत्तर प्रदेश राज्य में जनपद अमरोहा का एक कस्बा है। इसकी जनसंख्या लगभग १५००० है। यह संभल और हसनपुर रोड पर स्थित है। इसकी तहसील हसनपुर है। कुछ साल पहले तक यह कस्बा जनपद मुरादाबाद में आता था।

इतिहास

इस क़स्बे की स्थापना सिकन्दर लोदी बादशाह के ज़माने में, अर्थात आज से लगभग ५०० वर्ष पूर्व, तिरमिज़ से आये हुऐ एक धार्मिक महापुरुष के द्वारा हुयी जिनका लक़ब हाजी हरमैन था। वे एक शिया मुसलमान थे। शिया समुदाय के पाँचवे इमाम मुहम्मद बाक़िर की नस्ल में होने की बिना पर वे सैयद थे। इसी लिए इस क़स्बे का नाम उर्दु भाषा में शुरु से ही सैयद नगली है जो हिन्दी भाषा में बोलने और लिखने की सरलता के कारण सैद नगली हो गया। वर्तमान में यह क़स्बा, सैद नगली (नगली) के नाम से प्रसिद्ध है।
यहाँ की सादात में अधिकतर लोग बाक़री हैं जो हाजी हरमैन की सन्तान में हैं, परन्तु कुछ सादात, रिज़वी हैं जो आज से लगभग २०० वर्ष पूर्व छौलस जनपद ग़ाज़ियाबाद से आये हुऐ किसी बुज़ुर्ग की सन्तान हैं।
उल्लेखनीय है कि मुसलमानों में शिया समुदाय के पाँचवे इमाम मुहम्मद बाक़िर की औलाद, ,,बाक़री,, एवं आठवें इमाम अली रज़ा की औलाद, ,,रिज़वी,, कहलाती है।
अनुराधा रॉय

जीवनी

रॉय मुख्यत हैदराबाद, भारत में पली-बढ़ी हैं, जहाँ उनकी शिक्षा नासर स्कूल में हुई थी   और संक्षेप में कलकत्ता के साउथ पॉइंट हाई स्कूल में।  उसने प्रेसिडेंसी कॉलेज में अंग्रेजी साहित्य का अध्ययन किया, फिर कलकत्ता विश्वविद्यालय और कैंब्रिज विश्वविद्यालय में संबद्ध किया गया।  वह अपने पति, परमानेंट ब्लैक के रुकुन आडवाणी के साथ सह-संस्थापक हैं, एक प्रकाशन गृह 2000 में शुरू हुआ, जहां वह एक डिजाइनर हैं।

लेखन कैरियर

अनुराधा रॉय के पहले उपन्यास, एन एटलस ऑफ़ इम्पॉसिबल लॉन्गिंग का पंद्रह भाषाओं में अनुवाद किया गया है। इसे वर्ल्ड लिटरेचर टुडे ने "आधुनिक भारतीय साहित्य के 60 आवश्यक अंग्रेजी भाषा वर्क्स" में से एक के रूप में नामित किया था। उनका दूसरा उपन्यास, द फोल्डेड अर्थ, इकोनॉमिस्ट क्रॉसवर्ड पुरस्कार जीता और व्यापक रूप से अनुवादित है। बृहस्पति पर सोते हुए, उनके तीसरे उपन्यास ने दक्षिण एशियाई साहित्य के लिए डीएससी पुरस्कार जीता और उन्हें मैन बुकर पुरस्कार के लिए नामांकित किया गया। उनके निबंध और समीक्षाएं भारत, अमेरिका और ब्रिटेन के अखबारों में छपी हैं ।.
परावैद्युत

उन कुचालक पदार्थों को परावैद्युत (dielectric) कहते हैं जिनके अन्दर विद्युत क्षेत्र पैदा करने पर (या जिन्हें विद्युत क्षेत्र में रखने पर) वे ध्रुवित हो जाते हैं। कुचालक (इंसुलेटर) से आशय उन सभी पदार्थों से है जिनकी प्रतिरोधकता अधिक (या विद्युत चालकता कम) होती है किन्तु परावैद्युत पदार्थ वे हैं जो कुचालक होने के साथ-साथ पर्याप्त मात्रा में ध्रुवण का गुण भी प्रदर्शित करते हैं। किसी पदार्थ के ध्रुवण की मात्रा को उसके परावैद्युत स्थिरांक (dielectric constant) या परावैद्युतांक से मापा जाता है। परावैद्युत पदार्थों का एक प्रमुख उपयोग संधारित्र की प्लेटों के बीच में किया जाता है ताकि समान आकार में अधिक धारिता मिले। पॉलीप्रोपीलीन एक परावैद्युत पदार्थ है।
मिसेज़ वर्ल्ड

मिसेज़ वर्ल्ड(अर्थात विश्व श्रीमती) एक अंतर्राष्ट्रीय सुन्दरता प्रतियोगिता है जो प्रतिवर्ष विवाहित महिलाओं के लिये आयोजित की जाती है।
नैषधीयचरित

नैषधीयचरित, श्रीहर्ष द्वारा रचित संस्कृत महाकाव्य है। यह वृहत्त्रयी नाम से प्रसिद्ध तीन महाकव्यों में से एक है। महाभारत का नलोपाख्यान इस महाकाव्य का मूल आधार है।

संरचना

इस ग्रन्थ के दो भाग हैं- पूर्व और उत्तर। दोनों में ११-११ सर्ग हैं (कुल २२ सर्ग) इस ग्रन्थ के अन्त में यह निर्दिष्ट नहीं है कि 'ग्रन्थ समाप्त हुआ' - इस कारण संशय होता है कि यह ग्रन्थ अपूर्ण है। यह काव्य कठिन है क्योंकि कहा गया है- नैषधं विद्वदौषधम् (नैषध विद्वानों के लिये औषध है।)
करेंसी बिल्डिंग, कोलकाता

इतिहास

इमारत का निर्माण वर्ष 1833 में लॉर्ड विलियम बेंटिंक ब्रिटिश के भारत के गवर्नर जनरल के काल के दौरान इतालवी वास्तु शैली के अनुसार किया गया था। इस खूबसूरत इमारत को मूल रूप से आगरा बैंक के कार्यालय के लिए बनाया गया था लेकिन 1868 में सरकार ने इसके एक बड़े को अधिग्रहित कर उसे सरकारी कागजी मुद्रा को जारी और विनिमय करने वाले कार्यालय में तबदील कर दिया। तत्पश्चात इसे भारतीय रिज़र्व बैंक का प्रथम कार्यालय बनाया गया और यह सिलसिला 1937 तक चला।

विवरण

यह तीन मंजिला इमारत डलहौजी स्क्वायर के दक्षिणी-पूर्व कोने में स्थित है। पिटवां लोहे से बने विशाल द्वार, ईंटों से बनी विशाल मेहराबें और नक्काशीदार विनीशियाई खिड़कियां इसके मुख्य आकर्षण हैं। इसकी छत लोहे की मेहराबदार धरन पर टिकी थी और फर्श को संगमरमर और चुनार बलुआ पत्थर से बनाया गया था। आयुक्त का निवास भी इसी इमारत में था। ऊपरी मंजिल के कुछ हिस्से को इतालवी संगमरमर से बनाया गया था। आंगन में स्थित केंद्रीय कक्ष को बड़े गुंबदों के ऊपर स्थित रोशनदानों के माध्यम से प्रकाश मिलता था। दूसरी मंजिल भी इसी तरह से बनी है। इमारत के कमरे काफी बड़े हैं और इनका फर्श इतालवी संगमरमर से निर्मित है।

उपेक्षा

बहुमूल्य पुरातात्विक और ऐतिहासिक महत्व के बावजूद, इस इमारत को कई सालों तक उपेक्षा का सामना करना पड़ा और एक समय पर तो इसका उपयोग केन्द्रीय लोक निर्माण विभाग द्वारा एक भंडार के रूप में भी किया जाता था। इमारत की मेहराबों और गुंबदों को क्षतिग्रस्त कर दिया गया था और पूरे भवन को वनस्पति की मोटी चादर ने अपने में समा लिया था।
केन्द्रीय लोक निर्माण विभाग की योजना इस इमारत को गिराकर इस स्थान पर एक आधुनिक बहुमंजिला इमारत बनाने की थी और इसके लिए उन्होने इसे ध्वस्त करना भी शुरू कर दिया था लेकिन भारतीय पुरातत्व सर्वेक्षण के हस्तक्षेप के कारण उन्हें यह योजना रोकनी पड़ी। 1998 में पूरे ढांचे को एक विरासत भवन और राष्ट्रीय महत्व का स्मारक घोषित किया गया, और इस प्रकार यह एक संरक्षित स्थान बन गया। भारतीय पुरातत्त्व सर्वेक्षण ने 2003 में इसका प्रभार ग्रहण किया लेकिन उन्हें इसका कब्ज़ा 2005 में ही मिल पाया।

नवीकरण

भवन का नवीनीकरण पुरानी तस्वीरों की मदद से किया जा रहा है। भारतीय पुरातत्व सर्वेक्षण ने इमारत के क्षतिग्रस्त हिस्से की मरम्मत और ध्वस्त हिस्सों के पुनर्निर्माण करने की योजना बनाई थी। चूने की लिपाई वाली अंदरूनी दीवारों की सतह, फर्श और सड़ने वाले लकड़ी की सीढ़ियों की मरम्मत बहुत सावधानी से की जानी थी। मरम्मत कार्य अभी भी चल रहा है लेकिन प्रगति बहुत धीमी है। चूने के गारे से काम करने वाले मिस्त्री आजकल बहुत कम रह गये हैं इसलिए भी काम की रफ्तार सुस्त है। आर एन मुखर्जी रोड से सटे बाहरी और आंतरिक हिस्से की मरम्मत का कार्य पूरा हो चुका है।
अब तक लगभग 30 प्रतिशत बहाली का काम पूरा हो गया है और अब मेहराब को बहाल करने के लिए एक मास्टर प्लान तैयार किया गया है। यह एक बहुत ही जटिल काम है, यह भी सुनिश्चित किया गया है कि मेहराब का वक्र और ऊंचाई न बदले।
राजनीति

राजनीति दो शब्दों का एक समूह है राज+नीति।
(राज मतलब शासन और नीति मतलब उचित समय और उचित स्थान पर उचित कार्य करने कि कला) अर्थात् नीति विशेष के द्वारा शासन करना या विशेष उद्देश्य को प्राप्त करना राजनीति कहलाती है। दूसरे शब्दों में कहें तो जनता के सामाजिक एवं आर्थिक स्तर (सार्वजनिक जीवन स्तर)को ऊँचा करना राजनीति है । नागरिक स्तर पर या व्यक्तिगत स्तर पर कोई विशेष प्रकार का सिद्धान्त एवं व्यवहार राजनीति (पॉलिटिक्स) कहलाती है। अधिक संकीर्ण रूप से कहें तो शासन में पद प्राप्त करना तथा सरकारी पद का उपयोग करना राजनीति है। राजनीति में बहुत से रास्ते अपनाये जाते हैं जैसे- राजनीतिक विचारों को आगे बढ़ाना, कानून बनाना, विरोधियों के विरुद्ध युद्ध आदि शक्तियों का प्रयोग करना। राजनीति बहुत से स्तरों पर हो सकती है- गाँव की परम्परागत राजनीति से लेकर, स्थानीय सरकार, सम्प्रभुत्वपूर्ण राज्य या अन्तराष्ट्रीय स्तर पर। राजनीति का इतिहास अति प्राचीन है जिसका विवरण विश्व के सबसे प्राचीन सनातन धर्म ग्रन्थों में देखनें को मिलता है । राजनीति कि शुरूआत रामायण काल से भी अति प्राचीन है। महाभारत महाकाव्य में इसका सर्वाधिक विवरण देखने को मिलता है । चाहे वह चक्रव्यूह रचना हो या चौसर खेल में पाण्डवों को हराने कि राजनीति । अरस्तु को राजनीति का जनक कहा जाता है।

राजनेता

राजनेता (अंग्रेजी: Statesman) उस व्यक्ति को कहते हैं जो मूलत: राजनीतिक दर्शन के आधार पर राजनीति के क्षेत्र में कभी भी नीतिगत सिद्धान्तों से समझौता नहीं करता। उदाहरण के लिए लाल बहादुर शास्त्री (कांग्रेस), अटल बिहारी वाजपेयी (भाजपा), राममनोहर लोहिया (प्रजा सोशलिस्ट पार्टी) और वर्तमान में नरेन्द्र मोदी।
कुणाल कपूर (कपूर परिवार)

कुणाल कपूर ब्रिटिश व भारतीय मूल के पूर्व भारतीय अभिनेता हैं। वे शशि कपूर और स्वर्गीय जेनिफर केंडल के सबसे बड़े पुत्र हैं।

पारिवारिक पृष्ठभूमि

कुणाल का जन्म उस मशहूर कपूर ख़ानदान में हुआ जो कई पीढ़ियों से फ़िल्म जगत को लोकप्रिय अभिनेता और अभिनेत्रियां देता आ रहा है। उनके दादाजी पृथ्वीराज कपूर थे। उनके पैतृक चाचा राज कपूर और शम्मी कपूर हैं। उनके छोटे भाई करन कपूर और बहन संजना कपूर ने भी कुछ फ़िल्मों में अभिनय किया किन्तु वे दोनों उनकी तरह अधिक क़ामयाब नहीं हो पाए. उनके नाना-नानी जेफ़्री केंडल और लॉरा केंडल भी अभिनेता थे, जिन्होनें अपने थियेटर समूह 'शेक्स्पियेरियेना' (Shakespeareana) के साथ भारत और एशिया का दौरा किया और शेक्सपियर और शॉ के नाटकों का प्रदर्शन किया। मर्चेंट आइवरी की फ़िल्म शेक्सपियर वाला, कुछ-कुछ उनके परिवार पर आधारित थी जिसमें उनके पिता और उनकी मौसी, अभिनेत्री फ़ेलिसिटी केंडल ने भूमिका निभाई थी।
उनकी शादी निर्देशक रमेश सिप्पी की बेटी शीना सिप्पी से हुई, उनके दो बच्चे हैं, ज़हान पृथ्वीराज कपूर और शायरा लॉरा कपूर.

अभिनेता

कुणाल ने अधिकतर अपने पिता की फ़िल्मों में काम किया। 1972 में उन्होंने अपने करियर की शुरुआत अंग्रेज़ी फ़िल्म सिद्धार्थ से की जिसमें उन्होंने अपने पिता द्वारा निभाए गए शीर्षक पात्र के पुत्र का किरदार निभाया था। उसके बाद वे 1978 में श्याम बेनेगल की बहुचर्चित फ़िल्म जुनून में दिखाई दिए, जिसमें उनके पिता, माता और उनके दोनों भाई-बहन भी दिखाई दिए। 1981 में वे बॉलीवुड की अपनी पहली मुख्यधारा की फ़िल्म आहिस्ता आहिस्ता में पद्मिनी कोल्हापुरे के साथ नज़र आए। फ़िल्म बॉक्स ऑफिस पर हिट रही किन्तु उनके करियर को अच्छी शुरुआत दिलाने में नाक़ामयाब रही। 1982 में वे एक बार फिर बहु प्रशंसित फ़िल्म विजेता में अपने पिता के साथ नज़र आए। उसके बाद वे विवादास्पद कलात्मक फिल्म उत्सव (1984), सजन तारा संभारना और त्रिकाल (1985) में नज़र आये।

निर्देशक और निर्माता

1987 में कुणाल ने अपनी ख़ुद की कंपनी, एडफ़िल्म-वालाज़, (Adfilm-Valas) शुरू की और टेलीविज़न के लिए विज्ञापनों का निर्माण और निर्देशन का काम शुरू किया। उनकी यादगार रचनाओं में से एक, उनके भाई करन द्वारा अभिनीत, बॉम्बे डाइंग की "ड्रीम लवर" ("Dream Lover") श्रृंखला थी। इसके बाद से ही उन्होंने 800 से भी ज़्यादा टेलीविज़न विज्ञापनों का निर्देशन किया है और भारत में विज्ञापन फिल्मों के बेहतर निर्देशकों में से एक माने जाते हैं। वह विशेष तौर पर बड़े पैमाने के प्रारूप, एक्शन, ग्लैमर और हास्य के लिए जाने जाते हैं। हाल ही में, भारत में बनी अधिकांश सफल कार-विज्ञापनों का निर्माण और निर्देशन कुणाल द्वारा किया गया है।
एडफ़िल्म-वालाज़ (Adfilm-Valas) ने भारत में फिल्माई गई अनेक अंतर्राष्ट्रीय फ़ीचर फिल्मों और विज्ञापन फ़िल्मों का कार्यकारी-निर्माण भी किया है। इनमें उल्लेखनीय हैं: सिटी ऑफ़ जॉय (City of Joy) के श्रेय-अनुक्रम के दृश्य (credit sequence) और फ्रेंच फ़िल्में ले कैक्टस (Le Cactus) (2005) और फ़ायर इन पैराडाइज़ (Fire in Paradise) .
कुणाल कपूर अपने पिता शशि कपूर के साथ, श्री पृथ्वीराज कपूर मेमोरियल ट्रस्ट एंड रिसर्च फाउंडेशन के ट्रस्टी हैं जो जुहू, मुंबई में स्थित पृथ्वी थियेटर (जिसकी स्थापना और निर्माण शशि कपूर और उनकी पत्नी जेनिफर कपूर ने किया था) का स्वामित्व रखती है और उसका कार्यभार संभालती है। पृथ्वी थियेटर, जिसका कार्यभार अब कुणाल की छोटी बहन संजना कपूर संभालतीं हैं, का लक्ष्य पेशेवर भारतीय थियेटर को बढ़ावा देना, थियेटर के लिए नई प्रतिभाओं और दर्शकों का विकास करना और थियेटर व प्रदर्शन कलाओं के लिए एक प्रेरणादायक केंद्र बनना है।
बइ लोग

बइ या बइप (चीनी: 白族, बइ त्सू; अंग्रेजी: Bai या Baip) दक्षिण पश्चिमी चीन में बसने वाली एक मानव जाति है। सन् २००० में इनकी कुल आबादी १८,५८,०६३ थी, जिसमें से ८०% युन्नान प्रांत के दाली बइ स्वशासित विभाग (Dali Bai Autonomous Prefecture) में रहते हैं। कुछ बइ समुदाय युन्नान के अन्य इलाकों में और पड़ोसी गुइझोऊ प्रान्त (बीजीए क्षेत्र) और हूनान प्रान्त (संगझी क्षेत्र) में भी बसते हैं। बइ लोग अपनी अलग बइ भाषा बोलते हैं, जिसमें वे अपने समुदाय को 'बइत्सि' के नाम से बुलाते हैं।

धार्मिक मान्यताएँ

अधिकतर बइ लोग बौद्ध धर्म के अनुयायी हैं हालांकि इनमें से बहुत सर्वात्मवाद में भी आस्था रखते हैं। इनके समुदायों में अक्सर स्थानीय ग्राम देवता को, ऐतिहासिक नायकों को देवता रूप में, या फिर किसी प्राकृतिक तत्व के अधिदेव को पूजा जाता है। कुछ बइ लोग ताओ धर्म और ईसाई धर्म के अनुयायी भी बन गए हैं। इसके अलावा कुछ इस्लाम के अनुयायी भी मिलते हैं जिन्हें चीनी सरकार हुई लोगों में श्रेणीत करती है हालांकि वे स्वयं को 'बइ हुई' बुलाते हैं।

खानपान

बइ खाने में चावल, मछली और सूअर के मांस पर ज़ोर है, हालांकि पहाड़ी इलाकों में मक्का भी खाया जाता है। इस समुदाय का 'तीन चाय समारोह' (Three Course Tea, 三道茶, सान दाओ चा) मशहूर है जो ब्याह-त्योहारों और ख़ास अतिथियों के सत्कार में आयोजित किया जाता है। चीनी भाषा में इसका वर्णन 'ईकू, आरतिएन, सन हुई वेई' (一苦二甜三回味) से किया गया है, यानि 'पहली कड़वी है, दूसरी मीठी है, तीसरी स्वाद छोड़कर सोच में डाल देती है'।
हिंदी साहित्य का बृहत् इतिहास

प्रकाशन-परियोजना

नागरी प्रचारिणी सभा, वाराणसी द्वारा प्रकाशन क्षेत्र में पूर्ण की गयी तीन सबसे बड़ी परियोजनाओं में हिंदी शब्दसागर और हिंदी विश्वकोश के साथ हिंदी साहित्य का बृहत् इतिहास प्रस्तुत करने की परियोजना भी थी। सभा ने आश्विन, संवत् 2010 वि० (1953 ई०) में यह परियोजना निर्धारित तथा स्वीकृत की। सभा के तत्कालीन सभापति तथा इस योजना के प्रधान संपादक स्वर्गीय डॉ० अमरनाथ झा की प्रेरणा से इस योजना ने मूर्त रूप ग्रहण किया था। हिंदी साहित्य की व्यापक पृष्ठभूमि से लेकर उसके अद्यतन इतिहास तक का क्रमबद्ध एवं धारावाही वर्णन उपलब्ध सामग्री के आधार पर प्रस्तुत करने के लिए इस योजना का संघटन किया गया। मूलतः यह योजना 5 लाख 56 हजार 8 सौ 54 रुपये 24 पैसे की बनायी गयी थी। भूतपूर्व राष्ट्रपति देशरत्न स्वर्गीय डॉ० राजेंद्र प्रसाद जी ने इसमें रुचि लेते हुए 3 दिसंबर 1957 ईस्वी को इसके प्रथम भाग की प्रस्तावना लिखी थी। इसकी मूल योजना में समय-समय पर आवश्यकतानुसार परिवर्तन-परिवर्धन भी होते रहे। प्रत्येक विभाग के अलग-अलग मान्य विद्वान इसके संपादक एवं लेखक नियुक्त किये गये थे। यह ग्रंथ यदि सम्यक् रूप में उद्देश्य के अनुरूप तैयार हो पाता तो एक स्तुत्य उदाहरण उपस्थित करता; परंतु हिंदी के लेखकों में प्रायः व्याप्त दीर्घसूत्रता एवं संगठनात्मक तथा सामूहिक रूप से किए जाने वाले कार्यों में तत्परता के अभाव की प्रवृत्ति के कारण अनेक उपयुक्त विद्वानों के अपेक्षित सहयोग न मिल पाने से यह कार्य मानक रूप में पूरा न हो पाया। लगभग दो दशक बीत जाने पर भी कुछ संपादक और लेखकों ने रंचमात्र कार्य नहीं किया था। इस कारण कुछ भागों के संपादक एवं लेखक तीन-तीन बार बदले गये। हालाँकि इसी कारण से बारहवें भाग जैसे कुछ भागों में नवीन दृष्टि सम्पन्न सक्रिय आलोचकों का योगदान भी संभव हो पाया और लिखित सामग्री व्यास शैली की बजाय अपेक्षाकृत समास शैली में निबद्ध होने के बावजूद अधिक महत्त्वपूर्ण एवं उपादेय हो गयी।
अंततः कुल मिलाकर इसके सभी खंडों का प्रकाशन संपन्न हुआ और जो सामग्री सामने आयी वह साहित्येतिहास के मानक रूप को भले ही पूर्ण न कर पाये परंतु अद्यतन उपलब्ध इतिहास ग्रंथों से कई गुना अधिक अत्यंत उपयोगी एवं महत्वपूर्ण जानकारियाँ अवश्य उपस्थापित हुईं।
डिसिलेन

डिसिलेन एक अकार्बनिक यौगिक है।
बहिर्वेशन

बहुपद बहिर्वेशन

सारे आंकड़ों को लेकर या अन्तिम कुछ आंकड़ों को लेकर एक वक्र का निर्माण किया जा सकता है। इसके बाद यह मानते हुए कि अब यह वक्र दिये गये आंकड़ों के बाहर भी सही मान देगी, किसी बाहरी बिन्दु पर फलन का मान ज्ञात कर सकते हैं। बहुपद बहिर्वेशन प्रायः लाग्रेंज अंतर्वेशन (Lagrange interpolation) की सहायता से या न्यूटन के फाइनाइट डिफरेंसेस (finite differences) की विधि से किया जाता है।
ध्यान रहे कि इस कार्य के लिये अधिक घात वाले बहुपदों का प्रयोग सावधानी से करना चाहिये। रंग परिघटना (Runge's phenomenon) से सावधान रहना चाहिये।
विष्णु देव

विष्णु देव (1900 - 1968) फिजी में पैदा होने वाले, फिजी के भारतीय लोगों के प्रथम नेता थे। 1929 में जब वह पहली बार विधान परिषद मे चुने गए, से लेकर 1959 तक वह फिजी भारतीयो के सब से ताकतवर नेता थे। वह फिजी मे आर्य समाज के धर्मनिष हिमायती थे और फिजी के प्रथम हिन्दी समाचारपत्र (फिजी समाचार) के सम्पादक भी थे।
बोदा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

बोदा उपजिला बांग्लादेश के उत्तरी सीमान्तों में स्थित, रंगपुर विभाग के पंचगड़ जिले में स्थित है।
नंद सिंह

द्वितीय विश्व युद्ध

द्वितीय विश्व युद्ध के दौरान भारतीय सेना में 1/11 वीं सिख रेजिमेंट में वह 29 वर्ष के थे जब निम्न कार्य किया गया जिसके लिए उन्हें विक्टोरिया क्रॉस से सम्मानित किया गया। 
11/12 मार्च 1 9 44 को मोंग्डू-बथिदांग रोड, बर्मा (अब म्यांमार) पर, नाइक नंद सिंह ने, हमले के एक प्रमुख वर्ग के कमांडिंग के लिए, दुश्मन द्वारा प्राप्त की गई स्थिति को दोबारा करने का आदेश दिया गया। वह अपने अनुभाग को बहुत भारी मशीन-गन और राइफल फायर के नीचे एक बहुत खड़ी चाकू धार वाली रिज का नेतृत्व करता था और यद्यपि जांघ में घायल हो गया था, पहली खाई पर कब्जा कर लिया था। इसके बाद वह केवल अकेले आगे बढ़कर, चेहरे और कंधे पर फिर से घायल हो गया, फिर भी दूसरी और तीसरी खाई पर कब्जा कर लिया।

भारत-पाकिस्तान युद्ध

बाद में उन्होंने आजादी के बाद भारतीय सेना में जेमदर का पद हासिल किया और 1 9 47 में जम्मू और कश्मीर संचालन या भारत-पाकिस्तान युद्ध में शामिल होने वाला पहला सिख 1 अक्टूबर 1 9 47 से शुरू हुआ क्योंकि भारतीय सैनिकों ने कार्रवाई की पाकिस्तान के हमलावरों द्वारा जम्मू और कश्मीर के एक आक्रमण पर हमला करने के लिए
12 दिसंबर 1 9 47 को नंद सिंह ने कश्मीर में ऊरी में पहाड़ियों के पहाड़ी एसई में घुसपैठ से अपनी बटालियन को निकालने के लिए एक डरावनी लेकिन सफल हमले में डी कॉय के अपने पलटन का नेतृत्व किया। वह एक गहन क्वार्टर मशीन-गन फट से मर्तुक रूप से घायल हो गया था, और महावीर महा वीर चक्र (एमवीसी), युद्धक्षेत्र वीरता के लिए दूसरी सबसे बड़ी भारतीय सजावट से सम्मानित किया गया। इससे वीसी विजेताओं के इतिहास में नंद सिंह अद्वितीय हैं
पाकिस्तानियों ने वीसी रिबन की वजह से सिंह को मान्यता दी उनके शरीर को मुजफ्फराबाद में ले जाया गया जहां उसे एक ट्रक पर सड़कों पर बांधा गया था और शहर के माध्यम से एक लाउडस्पीकर घोषित किया गया था कि यह हर भारतीय कुलपति का भाग्य होगा। सैनिक के शरीर को बाद में एक कचरा डंप में फेंक दिया गया था, और कभी भी बरामद नहीं किया गया था

विरासत

नंद सिंह अब पंजाब के मनसा जिले में बहादुरपुर गांव के थे। अपने गांव के निकटतम शहर बैरता है, जहां एक स्थानीय बस स्टैंड का नाम शहीद नंद सिंह विक्टोरिया बस स्टैंड है। बठिंडा में एक प्रतिमा (स्थानीय तौर पर फौजी चौक के नाम से जाना जाता है) एक स्मारक के रूप में खड़ा है।
२९३६ ईसा पूर्व

२९३६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९३६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
खतौली

1. सौहार्द फाउंडेशन

सौहार्द फाउंडेशन एक सामाजिक संगठन है जो गैर सरकारी संस्था है, यह सामाजिक कार्यों में बढ़चढ़कर हिस्सा लेता रहा है और सामाजिक हित में कार्यरत हैं।
 टैग लाईन 
बुरा उसका किसी सूरत न होगा,
जो ओरों की भलाई चाहता है
मिशन
धार्मिक भेदभाव को मिटाकर आपसी भाईचारे को बढावा देना और असहाय लोगों की हर संभव मदद करना।
उद्देश्य
यह संस्था समाज सुधार, शिक्षा के प्रति जागरुक एव जरुरतमन्दो की सेवा के लिये सदैव तत्पर है।
1. धार्मिक भेदभाव को मिटाकर आपसी भाईचारे को बढावा देना।
2. गरीब और बेसहारा लोगो की हर सम्भव मदद करना।
3. लड़कियों की शिक्षा के प्रति जागरुक करना।
4. भ्रष्टाचार के खिलाफ आवाज़ उठाना।
5. पर्यावरण को बढावा देना।
6. उभरती हुई प्रतिभाओ को प्रोत्साहित करना।
7. गरीब लडकियो की शादी के लिये मदद करना।
8. दहेज प्रथा रोकने हेतू प्रयत्न करना।
9. स्वच्छ्ता के प्रति जागरुक करना।
10. प्रौढ शिक्षा के लिये कक्षाऐं चलाना।

2.शिक्षा आर्थिक सहायता समूह गालिबपुर

संचालक 
अफज़ल ज़ैदी (मुख्य संचालक एंव संस्थापक), साहिल जै़दी (सहायक संचालक),कुमैल जै़दी (मुख्य प्रबंधक)  मोहम्मद शादाब (सहायक प्रबंधक) 
 उद्देश्य 
1. आर्थिक रुप से कमज़ोर प्रतिभाशाली विद्यार्थियों की आर्थिक सहायता करना। 
2. अनाथ एवं गरीब बच्चों की शिक्षा का प्रबंध करना। 
3. स्कूलों से वंचित रह गए गावों मे स्कूल खुलवाने के लिए प्रयत्न करना। 
4. रोज़गार एवं शिक्षा संबंधी भ्रष्टाचार के विरूद्ध कार्य।